\NormalFont\ShortTitle{2 Ivanova}

{\MT Druga Ivanova poslanica


\par }\OneChap {\PP \VerseOne{1}Starješina izabranoj Gospođi i djeci njezinoj koju ja ljubim u Istini - a ne samo ja nego i svi koji upoznaše Istinu -

\VS{2}radi Istine koja ostaje u nama i bit će s nama dovijeka.

\VS{3}Bila s nama milost, milosrđe i mir od Boga Oca i od Sina Očeva Isusa Krista u istini i ljubavi!

\VS{4}Obradovah se veoma što sam među tvojom djecom našao takve koji hode u istini, kao što primismo zapovijed od Oca.

\VS{5}I sada te molim, Gospođo, ne kao da ti novu zapovijed pišem, nego onu koju smo imali od početka: da ljubimo jedni druge.

\VS{6}A ovo je ta ljubav: da živimo po zapovijedima njegovim. To je zapovijed, kao što čuste od početka, da u njoj živite.

\VS{7}Jer iziđoše na svijet mnogi zavodnici koji ne ispovijedaju Isusa Krista koji dolazi u tijelu. To je zavodnik i Antikrist.

\VS{8}Čuvajte se da ne izgubite što ste stekli, nego da primite potpunu plaću.

\VS{9}Tko god pretjera i ne ostane u nauku Kristovu, nema Boga. Tko ostaje u nauku, ima i Oca i Sina.

\VS{10}Ako tko dolazi k vama i ne donosi tog nauka, ne primajte ga u kuću i ne pozdravljajte ga.

\VS{11}Jer tko ga pozdravlja, sudjeluje u njegovim zlim djelima.

\VS{12}Mnogo bih vam imao pisati, ali ne htjedoh na papiru i crnilom, nego se nadam da ću doći k vama i iz usta u usta govoriti da radost vaša bude potpuna.

\VS{13}Pozdravljaju te djeca tvoje izabrane sestre.


\par }