\NormalFont\ShortTitle{Jakovljeva}

{\MT Jakovljeva


\par }\ChapOne{1}{\PP \VerseOne{1}Jakov, sluga Boga i Gospodina Isusa Krista: dvanaestorma plemena Raseljeništva pozdrav.

\VS{2}Pravom radošću smatrajte, braćo moja, kad upadnete u razne kušnje

\VS{3}znajući da prokušanost vaše vjere rađa postojanošću.

\VS{4}Ali neka postojanost bude na djelu savršena da budete savršeni i potpuni, bez ikakva nedostataka.

\VS{5}Nedostaje li komu od vas mudrosti, neka ište od Boga, koji svima daje rado i bez negodovanja, i dat će mu se.

\VS{6}Ali neka ište s vjerom, bez ikakva kolebanja. Jer kolebljivac je sličan morskom valovlju, uzburkanu i gonjenu.

\VS{7}Neka takav ne misli da će primiti što od Gospodina -

\VS{8}čovjek duše dvoumne, nepostojan na svim putovima svojim.

\VS{9}Neka se brat niska soja ponosi svojim uzvišenjem,

\VS{10}a bogataš svojim poniženjem. Ta proći će kao cvijet trave:

\VS{11}sunce ogranu žarko te usahnu trava i cvijet njezin uvenu; dražest mu lica propade. Tako će i bogataš na stazama svojim usahnuti.

\VS{12}Blago čovjeku koji trpi kušnju: prokušan, primit će vijenac života koji je Gospodin obećao onima što ga ljube.

\VS{13}Neka nitko u napasti ne rekne: “Bog me napastuje.” Ta Bog ne može biti napastovan na zlo, i ne napastuje nikoga.

\VS{14}Nego svakoga napastuje njegova požuda koja ga privlači i mami.

\VS{15}Požuda zatim, zatrudnjevši, rađa grijehom, a grijeh izvršen rađa smrću.

\VS{16}Ne varajte se, braćo moja ljubljena!

\VS{17}Svaki dobar dar, svaki savršen poklon odozgor je, silazi od Oca svjetlila u kome nema promjene ni sjene od mijene.

\VS{18}Po svom naumu on nas porodi riječju Istine da budemo prvina neka njegovih stvorova.

\VS{19}Znajte, braćo moja ljubljena! Svatko neka bude brz da sluša, spor da govori, spor na srdžbu.

\VS{20}Jer srdžba čovjekova ne čini pravde Božje.

\VS{21}Zato odložite svaku prljavštinu i preostalu zloću i sa svom krotkošću primite usađenu riječ koja ima moć spasiti duše vaše.

\VS{22}Budite vršitelji riječi, a ne samo slušatelji, zavaravajući sami sebe.

\VS{23}Jer ako je tko slušatelj riječi, a ne i izvršitelj, sličan je čovjeku koji motri svoje rođeno lice u zrcalu:

\VS{24}promotri se, ode i odmah zaboravi kakav bijaše.

\VS{25}A koji se oglÄedÄa u savršenom zakonu slobode i uza nj prione, ne kao zaboravan slušatelj nego djelotvoran izvršitelj, blažen će biti u svem djelovanju svome.

\VS{26}Smatra li se tko bogoljubnim, a ne obuzdava svoga jezika, nego zavarava srce svoje, isprazna je njegova bogoljubnost.

\VS{27}Bogoljubnost čista i neokaljana jest: zauzimati se za sirote i udovice u njihovoj nevolji, čuvati se neokaljanim od ovoga svijeta.



\par }\Chap{2}{\PP \VerseOne{1}Braćo moja, vjeru Gospodina našega Isusa Krista slavnoga ne miješajte s pristranošću!

\VS{2}Dođe li na vaš sastanak čovjek sa zlatnim prstenjem, u sjajnoj odjeći, a dođe i siromah u bijednoj odjeći

\VS{3}i vi se zagledate u onoga što nosi sjajnu odjeću te reknete: “Ti lijepo ovdje sjedni!”, a siromahu reknete: “Ti stani - ili sjedni - ondje, podno podnožja moga!”,

\VS{4}niste li u sebi pristrano sudili te postali suci što naopako sude?

\VS{5}Čujte, braćo moja ljubljena: nije li Bog one koji su svijetu siromašni izabrao da budu bogataši u vjeri i baštinici Kraljevstva što ga je obećao onima koji ga ljube?

\VS{6}A vi prezreste siromaha! Ne tlače li vas upravo bogataši? Ne vuku li vas baš oni na sudove?

\VS{7}Ne psuju li oni lijepo Ime na vas zazvano?

\VS{8}Ako doista izvršujete kraljevski zakon po Pismu: Ljubi bližnjega svoga kao sebe samoga, dobro činite;

\VS{9}ako li ste pristrani, grijeh činite i Zakon vas osuđuje kao prijestupnike.

\VS{10}Ta tko sav Zakon uščuva, a u jednome samo posrne, postao je krivac svega.

\VS{11}Jer tko reče: Ne čini preljuba, reče i: Ne ubij. Ako dakle i ne činiš preljuba, a ubiješ, postao si prijestupnik Zakona.

\VS{12}Tako govorite i tako činite kao oni koji imaju biti suđeni po zakonu slobode.

\VS{13}Jer nemilosrdan je sud onomu tko ne čini milosrđa; a milosrđe likuje nad sudom.

\VS{14}Što koristi, braćo moja, ako tko rekne da ima vjeru, a djela nema? Može li ga vjera spasiti?

\VS{15}Ako su koji brat ili sestra goli i bez hrane svagdanje

\VS{16}pa im tkogod od vas rekne: “Hajdete u miru, grijte se i sitite”, a ne dadnete im što je potrebno za tijelo, koja korist?

\VS{17}Tako i vjera: ako nema djela, mrtva je u sebi.

\VS{18}Inače, mogao bi tko reći: “Ti imaš vjeru, a ja imam djela. Pokaži mi svoju vjeru bez djela, a ja ću tebi djelima pokazati svoju vjeru.

\VS{19}Ti vjeruješ da je jedan Bog? Dobro činiš! I đavli vjeruju, i dršću.”

\VS{20}Hoćeš li spoznati, šuplja glavo, da je vjera bez djela jalova?

\VS{21}Zar se Abraham, otac naš, ne opravda djelima, kad na žrtvenik prinese Izaka, sina svoga?

\VS{22}Vidiš: vjera je surađivala s djelima njegovim i djelima se vjera usavršila

\VS{23}te se ispunilo Pismo koje veli: Povjerova Abraham Bogu i uračuna mu se u pravednost pa prijatelj Božji posta.

\VS{24}Gledajte: čovjek se opravdava djelima, a ne samom vjerom.

\VS{25}Ne opravda li se slično, djelima, i Rahaba bludnica kad primi glasnike i drugim ih putom izvede?

\VS{26}Jer kao što je tijelo bez duha mrtvo, tako je i vjera bez djela mrtva.



\par }\Chap{3}{\PP \VerseOne{1}Neka vas, braćo moja, ne bude mnogo učitelja! Ta znate: bit ćemo strože suđeni.

\VS{2}Doista, svi mnogo griješimo. Ako tko u govoru ne griješi, savršen je čovjek, vrstan zauzdati i cijelo tijelo.

\VS{3}Ubacimo li uzde u usta konjima da ih sebi upokorimo, upravljamo i cijelim tijelom njihovim.

\VS{4}Evo i lađa: tolike su i silni ih vjetrovi gone, a neznatno ih kormilo upravlja kamo kormilarova volja hoće.

\VS{5}Tako i jezik: malen je ud, a velikim se može ponositi. Evo: kolicna vatra koliku šumu zapali!

\VS{6}I jezik je vatra, svijet nepravda jezik je među našim udovima, kalja cijelo tijelo te, zapaljen od pakla, zapaljuje kotač života.

\VS{7}Doista, sav rod zvijeri i ptica, gmazova i morskih životinja dade se ukrotiti, i rod ih je ljudski ukrotio,

\VS{8}a jezik - zlo nemirno, pun otrova smrtonosnog - nitko od ljudi ne može ukrotiti.

\VS{9}Njime blagoslivljamo Gospodina i Oca, njime i proklinjemo ljude na sliku Božju stvorene:

\VS{10}iz istih usta izlazi blagoslov i prokletstvo. Ne smije se, braćo moja, tako događati!

\VS{11}Zar vrelo na isti otvor šiklja slatko i gorko?

\VS{12}Može li, braćo moja, smokva roditi maslinama ili trs smokvama? Ni slan izvor ne može dati slatke vode.

\VS{13}Je li tko mudar i razborit među vama? Neka dobrim življenjem pokaže svoja djela u mudroj blagosti.

\VS{14}Ako u srcu imate gorku zavist i svadljivost, ne uznosite se i ne lažite protiv istine!

\VS{15}Nije to mudrost koja odozgor silazi, nego zemaljska, ljudska, đavolska.

\VS{16}Ta gdje je zavist i svadljivost, ondje je nered i svako zlo djelo.

\VS{17}A mudrost odozgor ponajprije čista je, zatim mirotvorna, milostiva, poučljiva, puna milosrđa i dobrih plodova, postojana, nehinjena.

\VS{18}Plod se pak pravednosti u miru sije onima koji tvore mir.



\par }\Chap{4}{\PP \VerseOne{1}Odakle ratovi, odakle borbe među vama? Zar ne odavde: od pohota što vojuju u udovima vašim?

\VS{2}Žudite, a nemate; ubijate i hlepite, a ne možete postići; borite se i ratujete. Nemate jer ne ištete.

\VS{3}Ištete, a ne primate jer rđavo ištete: da u pohotama svojim potratite.

\VS{4}Preljubnici! Ne znate li da je prijateljstvo sa svijetom neprijateljstvo prema Bogu? Tko god dakle hoće da bude prijatelj svijeta, promeće se u neprijatelja Božjega.

\VS{5}Ili mislite da Pismo uzalud veli: Ljubomorno čezne za duhom što ga nastani u nama?

\VS{6}A daje on i veću milost. Zato govori: Bog se oholima protivi, a poniznima daje milost.

\VS{7}Podložite se dakle Bogu! Oduprite se đavlu i pobjeći će od vas!

\VS{8}Približite se Bogu i on će se približiti vama! Očistite ruke, grešnici! Očistite srca, dvoličnjaci!

\VS{9}Zakukajte, protužite, proplačite! Smijeh vaš nek se u plač obrati i radost u žalost!

\VS{10}Ponizite se pred Gospodinom i on će vas uzvisiti!

\VS{11}Ne ogovarajte, braćo, jedni druge! Tko ogovara ili sudi brata svoga, ogovara i sudi Zakon. A sudiš li Zakon, nisi vršitelj nego sudac Zakona.

\VS{12}Jedan je Zakonodavac i Sudac: Onaj koji može spasiti i pogubiti. A tko si ti da sudiš bližnjega?

\VS{13}De sada, vi što govorite: “Danas ili sutra otići ćemo u taj i taj grad, provesti ondje godinu, trgovati i zaraditi”,

\VS{14}a ne znate što će sutra biti. Ta što je vaš život? Dašak ste što se načas pojavi i zatim nestane!

\VS{15}Umjesto da govorite: “Htjedne li Gospodin, živjet ćemo i učiniti ovo ili ono”,

\VS{16}vi se razmećete svojim hvastanjima! Svako je takvo hvastanje opako.

\VS{17}Znati dakle dobro činiti, a ne činiti - grijeh je.



\par }\Chap{5}{\PP \VerseOne{1}De sada, bogataši, proplačite i zakukajte zbog nevolja koje će vas zadesiti!

\VS{2}Bogatstvo vam istrunu, haljine vaše postadoše hrana moljcima,

\VS{3}zlato vam i srebro zarđa i rđa će njihova biti svjedočanstvo protiv vas te će kao vatra izjesti tijela vaša! Zgrnuste blago u posljednje dane!

\VS{4}Evo: plaća kosaca vaših njiva - koju im uskratiste - viče i vapaji žetelaca dopriješe do ušiju Gospoda nad Vojskama.

\VS{5}Raskošno ste na zemlji i razvratno živjeli, utoviste srca svoja za dan klanja!

\VS{6}Osudiste i ubiste pravednika: on vam se ne suprotstavlja!

\VS{7}Strpite se dakle, braćo, do Dolaska Gospodnjega! Evo: ratar iščekuje dragocjeni urod zemlje, strpljiv je s njime dok ne dobije kišu ranu i kasnu.

\VS{8}Strpite se i vi, očvrsnite srca jer se Dolazak Gospodnji približio!

\VS{9}Ne tužite se jedni na druge da ne budete osuđeni! Evo: sudac stoji pred vratima!

\VS{10}Za uzor strpljivosti i podnošenja zala uzmite, braćo, proroke koji su govorili u ime Gospodnje.

\VS{11}Eto: blaženima nazivamo one koji ustrajaše. Za postojanost Jobovu čuste i nakanu Gospodnju vidjeste jer milostiv je Gospodin i milosrdan!

\VS{12}Prije svega, braćo moja, ne zaklinjite se ni nebom ni zemljom, ni ikojom drugom zakletvom. Vaše “da” neka bude “da”, i “ne” - “ne”, da ne padnete pod sud.

\VS{13}Pati li tko među vama? Neka moli! Je li tko radostan? Neka pjeva hvalospjeve!

\VS{14}Boluje li tko među vama? Neka dozove starješine Crkve! Oni neka mole nad njim mažući ga uljem u ime Gospodnje

\VS{15}pa će molitva vjere spasiti nemoćnika; Gospodin će ga podići, i ako je sagriješio, oprostit će mu se.

\VS{16}Ispovijedajte dakle jedni drugima grijehe i molite jedni za druge da ozdravite! Mnogo može žarka molitva pravednikova.

\VS{17}Ilija bijaše čovjek baš kao i mi; usrdno se pomoli da ne bude kiše i kiše nije bilo na zemlji tri godine i šest mjeseci.

\VS{18}Zatim se ponovno pomoli te nebo dade kišu i zemlja iznese urod svoj.

\VS{19}Braćo moja, odluta li tko od vas od istine pa ga tkogod vrati,

\VS{20}znajte: tko vrati grešnika s lutalačkog puta njegova, spasit će dušu njegovu od smrti i pokriti mnoštvo grijeha.


\par }