\NormalFont\ShortTitle{Filemonu}

{\MT Poslanica Filemonu


\par }\OneChap {\PP \VerseOne{1}Pavao, sužanj Isusa Krista, i brat Timotej: ljubljenom Filemonu, suradniku našemu,

\VS{2}i sestri Apiji, i Arhipu, suborcu našem, i Crkvi u tvojoj kući.

\VS{3}Milost vam i mir od Boga, Oca našega, i Gospodina Isusa Krista!

\VS{4}Zahvaljujem svagda Bogu svojemu spominjući te se u svojim molitvama

\VS{5}jer čujem za tvoju ljubav i vjeru koju imaš prema Gospodinu Isusu Kristu i prema svima svetima.

\VS{6}Nek zajedništvo tvoje vjere bude djelotvorno u spoznanju svakoga mogućeg dobra među vama poradi Krista!

\VS{7}Uvelike si me doista obradovao i utješio svojom ljubavlju jer si, brate, okrijepio srca svetih.

\VS{8}Stoga, premda imam punu slobodu u Kristu da ti zapovjedim što ti je činiti,

\VS{9}poradi ljubavi radije molim, kakav već jesam, Pavao, starac, a sada i sužanj Krista Isusa.

\VS{10}Molim te za svoje dijete koje rodih u okovima, za Onezima,

\VS{11}negda tebi nekorisna, a sada i tebi i meni veoma korisna.

\VS{12}Šaljem ti ga - njega, srce svoje.

\VS{13}Htjedoh ga zadržati kod sebe da mi mjesto tebe posluži u okovima evanđelja.

\VS{14}Ali ne htjedoh preko tvoje volje da ne bi tvoja dobrota bila od nevolje, nego od dobre volje.

\VS{15}Možda baš zato bi za čas odijeljen da ga dobiješ zauvijek -

\VS{16}ne kao roba, nego više od roba, kao brata ljubljenoga, osobito meni, a koliko više tebi, i po tijelu i po Gospodinu.

\VS{17}Smatraš li me dakle drugom, primi ga kao mene.

\VS{18}Ako ti je u čemu skrivio ili ti je što dužan, to meni upiši.

\VS{19}Ja, Pavao, potpisujem svojom rukom: ja ću platiti. Da ti ne reknem da mi i samoga sebe duguješ!

\VS{20}Hajde, brate, da se tobom okoristim u Gospodinu: okrijepi srce moje u Kristu!

\VS{21}Uzdajući se u tvoju poslušnost, napisah ti uvjeren da ćeš još više učiniti, nego te molim.

\VS{22}K tome, pripravi mi obitavalište jer se nadam da ću vam po vašim molitvama biti darovan.

\VS{23}Pozdravlja te Epafra, moj suuznik u Kristu Isusu,

\VS{24}Marko, Aristarh, Dema i Luka, moji suradnici.

\VS{25}Milost Gospodina našega Isusa Krista s duhom vašim!


\par }