\NormalFont\ShortTitle{Titu}

{\MT Poslanica Titu


\par }\ChapOne{1}{\PP \VerseOne{1}Pavao, sluga Božji i apostol Isusa Krista poradi vjere izabranika Božjih i spoznanja istine usmjerene k pobožnosti

\VS{2}u nadi života vječnoga što ga, prije vremena vjekovječnih, obeća Bog, On koji ne laže,

\VS{3}a u svoje doba očitova riječ svoju u propovijedanju koje je meni povjereno po odredbi Spasitelja našega, Boga:

\VS{4}Titu, pravomu sinu po zajedničkoj vjeri, milost i mir od Boga i Krista Isusa, Spasitelja našega!

\VS{5}Poradi toga ostavih te na Kreti da urediš preostalo te po gradovima postaviš starješine kako sam ti ja odredio:

\VS{6}je li tko besprigovoran, jedne žene muž, jesu li mu djeca vjernici i ne pod optužbom raskalašenosti ili nepokorna...

\VS{7}Jer nadstojnik kao Božji upravitelj treba da bude besprigovoran: ne samoživ, ne jedljiv, ne vinu sklon, ni nasilju, ni prljavu dobitku,

\VS{8}nego gostoljubiv, ljubitelj dobra, razuman, pravedan, svet, uzdržljiv,

\VS{9}priljubljen uz vjerodostojnu riječ nauka da može i hrabriti u zdravom nauku i uvjeravati protivnike.

\VS{10}Jer mnogi su nepokorni, praznorječni i zavodnici, ponajpače oni iz obrezanja.

\VS{11}Njima treba začepiti usta jer cijele domove prevraćaju naučavajući što ne bi smjeli, i to poradi prljava dobitka.

\VS{12}Reče netko od njih, njihov vlastiti prorok: “Krećani uvijek lašci, opake zvijeri, trbusi dangubni.”

\VS{13}Svjedočanstvo je to istinito. Zato ih karaj oštro da budu zdravi u vjeri,

\VS{14}da ne prianjaju uza židovske bajke i propise ljudi koji se odvraćaju od istine.

\VS{15}Sve je čisto čistima; okaljanima pak i nevjernima ništa čisto, nego su im okaljani i razum i savjest.

\VS{16}Ispovijedaju da Boga poznaju, ali djelima ga niječu - odvratni, neposlušni i za koje god dobro djelo nepodesni.



\par }\Chap{2}{\PP \VerseOne{1}Ti, naprotiv, govori što se priliči zdravu nauku:

\VS{2}starci da budu trijezni, ozbiljni, razumni, zdrave vjere, ljubavi, postojanosti;

\VS{3}starice isto tako - vladanja kakvo dolikuje svetima: ne klevetnice, ne ropkinje mnogog vina, nego učiteljice dobra

\VS{4}da urazumljuju mlađe neka ljube svoje muževe, djecu,

\VS{5}neka budu razumne, čiste, kućevne, dobre, podložne svojim muževima da se riječ Božja ne bi pogrđivala.

\VS{6}Mladiće isto tako potiči da budu razumni.

\VS{7}U svemu se pokaži uzorom dobrih djela: u poučavanju - nepokvarljivost, ozbiljnost,

\VS{8}riječ zdrava, besprigovorna da se onaj nasuprot postidi nemajući o nama reći ništa zlo.

\VS{9}Robovi neka se svojim gospodarima u svemu podlažu, ugađaju im, ne proturječe,

\VS{10}ne pronevjeruju, nego neka im iskazuju svaku dobru vjernost da u svemu budu ures nauku Spasitelja našega, Boga.

\VS{11}Pojavila se doista milost Božja, spasiteljica svih ljudi;

\VS{12}odgojila nas da se odreknemo bezbožnosti i svjetovnih požuda te razumno, pravedno i pobožno živimo u sadašnjem svijetu,

\VS{13}iščekujući blaženu nadu i pojavak slave velikoga Boga i Spasitelja našega Isusa Krista.

\VS{14}On sebe dade za nas da nas otkupi od svakoga bezakonja i očisti sebi Narod izabrani koji revnuje oko dobrih djela.

\VS{15}To govori, zapovijedaj, karaj sa svom vlašću. Nitko neka te ne prezire.



\par }\Chap{3}{\PP \VerseOne{1}Podsjećaj ih da se podlažu poglavarstvima, vlastima, da slušaju, da budu spremni na svako dobro djelo,

\VS{2}nikoga da ne pogrđuju, da budu neratoborni, popustljivi, da očituju svaku blagost prema svim ljudima.

\VS{3}Jer i mi nekoć bijasmo nerazumni, nepokorni, lutalice, robovi raznih požuda i naslada, živjeli smo u zlu i zavisti, odvratni bili, mrzili jedni druge.

\VS{4}Ali kad se pojavila dobrostivost i čovjekoljublje Spasitelja našega, Boga,

\VS{5}on nas spasi ne po djelima što ih u pravednosti mi učinismo, nego po svojem milosrđu: kupelji novoga rođenja i obnavljanja po Duhu Svetom

\VS{6}koga bogato izli na nas po Isusu Kristu, Spasitelju našemu,

\VS{7}da opravdani njegovom milošću budemo, po nadi, baštinici života vječnoga.

\VS{8}Vjerodostojna je ovo riječ i hoću da to uporno tvrdiš te da oni koji su povjerovali Bogu uznastoje prednjačiti dobrim djelima. To je dobro i korisno ljudima.

\VS{9}A ludih se raspra, i rodoslovlja, i svađa, i sukoba zakonskih kloni: beskorisni su i isprazni.

\VS{10}S krivovjercem nakon prvoga i drugog upozorenja prekini

\VS{11}znajući da je izopačen i da griješi: on sam sebe osuđuje.

\VS{12}Kad pošaljem k tebi Artemu ili Tihika, požuri se k meni u Nikopol jer sam odlučio ondje prezimiti.

\VS{13}Zenu, pravnika, i Apolona brižljivo opremi da im ništa ne ponestane.

\VS{14}A i naši neka se uče prednjačiti dobrim djelima u životnim potrebama da ne budu neplodni.

\VS{15}Pozdravljaju te svi koji su sa mnom. Pozdravi one koji nas ljube u vjeri. Milost sa svima vama!


\par }