\NormalFont\ShortTitle{2 Timoteju}

{\MT Druga poslanica Timoteju


\par }\ChapOne{1}{\PP \VerseOne{1}Pavao, apostol Krista Isusa voljom Božjom, po obećanju života, života u Kristu Isusu,

\VS{2}Timoteju, ljubljenom sinu: milost, milosrđe i mir od Boga Oca i Krista Isusa, Gospodina našega.

\VS{3}Zahvalan sam Bogu, kojemu onamo od predaka čiste savjesti služim, dok te se neprestano spominjem u svojim molitvama noć i dan.

\VS{4}Sjetim se tvojih suza i zaželim vidjeti te da se napunim radosti

\VS{5}imajući na pameti neprijetvornu vjeru koja je u tebi - onu vjeru koja je najprije prebivala u tvojoj baki Loidi i tvojoj majci Euniki, a uvjeren sam, i u tebi.

\VS{6}Poradi toga podsjećam te: raspiruj milosni dar Božji koji je u tebi po polaganju mojih ruku.

\VS{7}Jer nije nam Bog dao duha bojažljivosti, nego snage, ljubavi i razbora.

\VS{8}Ne stidi se stoga svjedočanstva za Gospodina našega, ni mene, sužnja njegova. Nego zlopati se zajedno sa mnom za evanđelje, po snazi Boga

\VS{9}koji nas je spasio i pozvao pozivom svetim - ne po našim djelima, nego po svojem naumu i milosti koja nam je dana u Kristu Isusu prije vremena vjekovječnih,

\VS{10}a očitovana je sada pojavkom Spasitelja našega Krista Isusa, koji obeskrijepi smrt i učini da zasja život i neraspadljivost - po evanđelju

\VS{11}za koje sam ja postavljen propovjednikom, apostolom i učiteljem.

\VS{12}Poradi toga i ovo trpim, ali se ne stidim jer znam komu sam povjerovao i uvjeren sam da je on moćan poklad moj sačuvati za onaj Dan.

\VS{13}Uzorom neka ti budu zdrave riječi koje si od mene čuo u vjeri i ljubavi u Kristu Isusu.

\VS{14}Lijepi poklad čuvaj po Duhu Svetom koji prebiva u nama.

\VS{15}Napustiše me, to znaš, svi u Aziji, među njima i Figel i Hermogen.

\VS{16}Neka Gospodin milosrđem podari Oneziforov dom jer me često osvježivao i nije se stidio mojih okova,

\VS{17}nego kad je bio u Rimu, brižljivo me potražio i našao.

\VS{18}Dao mu Gospodin naći milosrđe u Gospodina u onaj Dan! A koliko je usluga u Efezu iskazao, to ti najbolje znaš.



\par }\Chap{2}{\PP \VerseOne{1}Ti se dakle, dijete moje, jačaj milošću u Kristu Isusu

\VS{2}i što si od mene po mnogim svjedocima čuo, to predaj vjernim ljudima koji će biti podobni i druge poučiti.

\VS{3}S njima se zlopati kao dobar vojnik Krista Isusa.

\VS{4}Tko vojuje, ne zapleće se u svagdanje poslove kako bi se vojskovođi svidio.

\VS{5}I natječe li se tko, ne ovjenčava se ako se zakonito ne natječe.

\VS{6}Ratar koji se trudi treba da prvi primi od uroda.

\VS{7}Shvati što govorim! Ta dat će ti Gospodin razum u svemu.

\VS{8}Spominji se Isusa Krista, uskrsla od mrtvih, od potomstva Davidova - po mojem evanđelju.

\VS{9}Za nj se ja zlopatim sve do okova, kao zločinac. Ali riječ Božja nije okovana!

\VS{10}Stoga sve podnosim radi izabranih, da i oni postignu spasenje, spasenje u Kristu Isusu, zajedno s vječnom slavom.

\VS{11}Vjerodostojna je riječ: Ako s njime umrijesmo, s njime ćemo i živjeti.

\VS{12}Ako ustrajemo, s njime ćemo i kraljevati. Ako ga zaniječemo, i on će zanijekati nas.

\VS{13}Ako ne budemo vjerni, on vjeran ostaje. Ta ne može sebe zanijekati!

\VS{14}Na to podsjećaj zaklinjući pred Bogom neka ne bude rječoborstva: ničemu ne koristi, a na propast je onima koji slušaju.

\VS{15}Uznastoj da kao prokušan staneš pred Boga kao radnik koji se nema čega stidjeti, koji ispravno reže riječ istine.

\VS{16}Svjetovnih se pak praznorječja kloni: sve će više provaljivati prema bezbožnosti

\VS{17}i riječ će njihova kao rak-rana izgrizati. Od njih su Himenej i Filet,

\VS{18}koji zastraniše od istine tvrdeći da je uskrsnuće već bilo te nekima prevraćaju vjeru.

\VS{19}Ipak čvrsti temelj Božji stoji - pod ovim je pečatom: Poznaje Gospodin one koji su njegovi i neka se kloni zloće tko god imenuje ime Gospodnje.

\VS{20}Pa u velikoj kući ima posuda ne samo zlatnih i srebrnih, nego i drvenih i glinenih; i jedne su časne, druge pak nečasne.

\VS{21}Očisti li se dakle tko od toga, bit će posuda časna, posvećena, korisna Gospodaru, za svako dobro djelo prikladna.

\VS{22}A mladenačkih se strastvenosti kloni! Teži za pravednošću, vjerom, ljubavlju, mirom sa svima koji iz čista srca prizivlju Gospodina.

\VS{23}Lude pak i neobuzdane raspre odbijaj znajući da rađaju svađama.

\VS{24}A sluga Gospodnji treba da se ne svađa, nego da bude nježan prema svima, sposoban poučavati, zlo podnositi,

\VS{25}da s blagošću preodgaja protivnike, ne bi li ih Bog podario obraćenjem te spoznaju istinu

\VS{26}i ponovno budu trijezni izvan zamke đavla koji ih drži robljem svoje volje.



\par }\Chap{3}{\PP \VerseOne{1}A ovo znaj: u posljednjim danima nastat će teška vremena.

\VS{2}Ljudi će doista biti sebeljupci, srebroljupci, preuzetnici, oholice, hulitelji, roditeljima neposlušni, nezahvalnici, bezbožnici,

\VS{3}bešćutnici, nepomirljivci, klevetnici, neobuzdanici, goropadnici, neljubitelji dobra,

\VS{4}izdajice, brzopletnici, naduti, ljubitelji užitka više nego ljubitelji Boga.

\VS{5}Imaju obličje pobožnosti, ali snage su se njezine odrekli. I njih se kloni!

\VS{6}Od njih su doista oni što se uvlače u kuće i zarobljuju ženice, natovarene grijesima, vodane najrazličitijim strastima:

\VS{7}one uvijek uče, a nikako ne mogu doći do spoznaje istine.

\VS{8}Kao što se Janes i Jambres suprotstaviše Mojsiju, tako se i ovi, ljudi pokvarena uma, u vjeri neprokušani, suprotstavljaju istini.

\VS{9}Ali neće više napredovati jer bezumlje će ovih postati očito, kako se to i onima dogodilo.

\VS{10}A ti si pošao za nmom u poučavanju, u ponašanju, u naumu, u vjeri, u strpljivosti, u ljubavi, u postojanosti;

\VS{11}u progonstvima, u patnjama koje su me zadesile u Antiohiji, u Ikoniju, u Listri. Kakva li sam progonstva podnio! I iz svih me izbavio Gospodin!

\VS{12}A i svi koji hoće živjeti pobožno u Kristu Isusu, bit će progonjeni.

\VS{13}Zli pak ljudi i vračari napredovat će sve više u zlu - kao zavodnici i zavedeni.

\VS{14}Ti, naprotiv, ostani u onome u čemu si poučen i čemu si vjeru dao, svjestan od koga si sve poučen

\VS{15}i da od malena poznaješ Sveta pisma koja su vrsna učiniti te mudrim tebi na spasenje po vjeri, vjeri u Kristu Isusu.

\VS{16}Sve Pismo, bogoduho, korisno je za poučavanje, uvjeravanje, popravljanje, odgajanje u pravednosti,

\VS{17}da čovjek Božji bude vrstan, za svako dobro djelo podoban.



\par }\Chap{4}{\PP \VerseOne{1}Zaklinjem te pred Bogom i Kristom Isusom, koji će suditi žive i mrtve, zaklinjem te pojavkom njegovim i kraljevstvom njegovim:

\VS{2}propovijedaj Riječ, uporan budi - bilo to zgodno ili nezgodno - uvjeravaj, prijeti, zapovijedaj sa svom strpljivošću i poukom.

\VS{3}Jer doći će vrijeme kad ljudi neće podnositi zdrava nauka nego će sebi po vlastitim požudama nagomilavati učitelje kako im godi ušima;

\VS{4}od istine će uho odvraćati, a bajkama se priklanjati.

\VS{5}Ti, naprotiv, budi trijezan u svemu, zlopati se, djelo izvrši blagovjesničko, služenje svoje posve ispuni!

\VS{6}Jer ja se već prinosim za žrtvu ljevanicu, prispjelo je vrijeme moga odlaska.

\VS{7}Dobar sam boj bio, trku završio, vjeru sačuvao.

\VS{8}Stoga, pripravljen mi je vijenac pravednosti kojim će mi u onaj Dan uzvratiti Gospodin, pravedan sudac; ne samo meni, nego i svima koji s ljubavlju čekaju njegov pojavak.

\VS{9}Nastoj što prije doći k meni!

\VS{10}Jer Dema me, zaljubljen u sadašnji svijet, napustio i otišao u Solun; Krescencije u Galaciju, Tit u Dalmaciju.

\VS{11}Luka je jedini sa mnom. Marka uzmi i dovedi sa sobom jer mi je koristan za služenje.

\VS{12}Tihika sam poslao u Efez.

\VS{13}Kabanicu koju ostavih u Troadi kod Karpa, kada dođeš, donesi. I knjige, osobito pergamene.

\VS{14}Aleksandar kovač nanio mi je mnogo zla. Uzvratio mu Gospodin po njegovim djelima!

\VS{15}Njega se i ti čuvaj jer se veoma usprotivio našim riječima.

\VS{16}Za prve moje obrane nitko ne bijaše uza me, svi me napustiše. Ne uračunalo im se!

\VS{17}Ali Gospodin je stajao uza me, on me krijepio da se po meni potpuno razglasi Poruka te je čuju svi narodi; i izbavljen sam iz usta lavljih.

\VS{18}Izbavit će me Gospodin od svakoga zla djela i spasiti za svoje nebesko kraljevstvo. Njemu slava u vijeke vjekova! Amen!

\VS{19}Pozdravi Prisku i Akvilu i Oneziforov dom!

\VS{20}Erast osta u Korintu, a Trofima ostavih u Miletu bolesna.

\VS{21}Nastoj doći prije zime. Pozdravlja te Eubul, Pudencije, Lino, Klaudija i sva braća.

\VS{22}Gospodin s duhom tvojim. Milost s vama!


\par }